PATVIRTINTA

VšĮ Rokiškio psichiatrijos ligoninės direktoriaus

2024 m. rugpjūčio 28 d. įsakymu Nr. 53

,,Dėl nekilnojamo turto nuomos“ sudarytos

komisijos sprendimu, įformintu

2024 m. rugpjūčio 26 d. protokolu Nr. 1

**NEKILNOJAMO TURTO, ESANČIO VYTAUTO G. 47, ROKIŠKIS, SKIRTO PREKYBOS IR MAISTO TIEKIMUI, NUOMOS KONKURSO SĄLYGOS**

**Turto valdytojas: patikėjimo teisė:** VšĮ Rokiškio psichiatrijos ligoninė, esanti Rokiškyje, Vytauto g. 47, LT-42100, juridinio asmens kodas 173222266.

**Teisinis pagrindas:** VšĮ Rokiškio psichiatrijos ligoninės direktoriaus 2024 m. rugpjūčio 5 d. įsakymas Nr. 51 ,,Dėl nekilnojamo turto nuomos“.

**Procedūrų vykdymas:** viešasis turto nuomos konkursas bus organizuojamas ir vykdomas vadovaujantis Valstybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašu, patvirtintu Lietuvos Respublikos Vyriausybės 2001 m. gruodžio 14 d. nutarimu Nr. 1524 ,,Dėl valstybės ilgalaikio materialiojo turto nuomos“.

**Nuomojamas turtas:**

|  |  |  |
| --- | --- | --- |
| **Eil. Nr.** | **Adresas** | **Pastato pavadinimas (unikalus Nr., bendras plotas, kv. m)** |
| 1 | Vytauto g. 47, LT-42100 | Pastatas- ligoninė, unikalus Nr.7397-5005-7026, Pagrindinė naudojimo paskirtis-gydymo, bendras plotas 3965,99 kv.m. |

**Patalpų naudojimo paskirtis:** Viešosios įstaigos ,,Rokiškio psichiatrijos ligoninė“ prekybos ir maisto tiekimas.

**Specialūs reikalavimai:**

Nuomojamose patalpose galima tik šiose sąlygose nurodyta veikla – prekybos ir maisto tiekimas.

Konkurso dalyviai neturi būti skolingi valstybės biudžetui (Valstybinei socialinio draudimo fondo valdybai prie Socialinės apsaugos ir darbo ministerijos, Valstybinei mokesčių inspekcijai prie Lietuvos Respublikos finansų ministerijos).

Nuomininkas, esant poreikiui, savo lėšomis įsirengia elektros ir kitus pagal poreikį apskaitos prietaisus, jų vietą suderinus su Ligoninės atstovais.

Nuomininkas įsipareigoja, kad nuomojamose patalpose esančios parduotuvės darbo laikas bus nuo 8.00 iki 16.00 val,. Konkretus skyrių aptarnavimo grafikas bus suderintas su ligoninės administracijos atstovu.

Nuomininkas įsipareigoja, kad parduotuvėje maisto produktų ir būtiniausių reikmenų kainos nebus didesnės kaip 10 proc. Rokiškio teritorijoje esančių parduotuvių tų pačių prekių kainų. Nustačius, kad parduotuvėje prekių kainos yra didesnės kaip 10 procentų negu šių prekių kainos Rokiškio parduotuvėse, parduotuvės savininkui yra numatytos sankcijos (raštiškas įspėjimas, netesybos ar nuomos sutarties nutraukimas).

**Nuompinigiai:**

Pradinis turto, nuompinigių dydis – 300,00 Eur. (trys šimtai eurų, 00ct.) už 64,54 kv. m. per mėnesį.

Nuompinigiai mokami kas mėnesį pagal nuomotojo elektroniniu būdu pateiktą sąskaitą. Nuomininkas nuomotojo pateiktą sąskaitą apmoka ne vėliau kaip per 30 kalendorinių dienų nuo sąskaitos gavimo. Nuompinigiai mokami į Ligoninės atsiskaitomąją sąskaitą Nr. LT637300010002576212, esančią „Swedbank“, AB (banko kodas 73000). Nuomininkas, per nustatytus terminus, nesumokėjęs nuompinigių ir (ar) kitų mokesčių, privalo mokėti Ligoninei 0,05 procento dydžio delspinigius nuo visos nesumokėtos sumos už kiekvieną pradelstą dieną.

**Kiti mokesčiai:** Nuomininkas, be nuompinigių, kas mėnesį moka mokesčius už elektros energiją ir už kitas jam pagal poreikį teikiamas komunalines paslaugas. Mokesčiai už komunalines paslaugas pagal pasirašytą sutartį su Ligonine mokami į Ligoninės atsiskaitomąją sąskaitą. Nuomininkas už šildymo paslaugas ir karštą vandenį moka fiksuotą mėnesinį mokestį, pagal kiekvienais kalendoriniais metais paskaičiuotą faktinę 1 kv. m. kainą ir karšto vandens ruošimo kainą (už 2024m - už 1 kv. m. šildomo ploto 2,65 Eur, už 1 kub. m. karšto vandens 8,62 Eur). Nuomininkas moka už šaltą vandenį / nuotekas ir už suvartotą elektros energiją pagal apskaitos prietaisų rodmenis tokiais tarifais kokius moka Ligoninė. Už pirmiau nurodytas komunalines paslaugas sąskaitos apmokamos per 15 darbo dienų nuo jų gavimo.

**Nuomos terminas:** iki 2027 metų rugsėjo 30 d. nepriklausomai nuo nuomos sutarties sudarymo ir perdavimo ir priėmimo akto pasirašymo dienos.

**Konkurso dalyvių registravimo vieta:** konkurso dalyviaibus registruojami iki 2024 m. rugsėjo 13 d. 9:00 val. Ligoninėje, Rokiškyje, Vytauto g. 47, 210 kab. pas ekonomistę Kristiną Dabregienę (el. p. [k.dabregiene@rpl.lt](mailto:k.dabregiene@rpl.lt)). Atvykus registracijos adresu, skambinti tel. Nr.8 458 20136.

**Pradinio įnašo dydis:** dalyviai, norintys dalyvauti viešajame turto nuomos konkurse, privalo įLigoninės atsiskaitomąją sąskaitą Nr. LT637300010002576212, esančią „Swedbank“, AB (banko kodas 73000), sumokėti 3 (trijų) mėnesių už 64,54 kv. m. pradinio turto nuompinigių dydžio sumą, t. y. 900 Eur. Pradinis įnašas turi būti sumokėtas prieš registruojantis ir dokumentai, įrodantys pradinio įnašo sumokėjimą, pateikiami registruojantis.

**Turto apžiūra vyks** 2024 m. rugsėjo 11 d. Atsakingas asmuo – Ligoninėsūkio skyriaus vedėjas Petras Gradeckas (tel. +370 68727073, el. p. [p.gradeckas@rpl.lt](mailto:p.gradeckas@rpl.lt)).

**Komisijos posėdis įvyks** 2024 m. rugsėjo 13 d., 10:00 val., administracinio pastato I aukšto auditorijoje Nr. 110, adresu: Rokiškis, Vytauto g. 47.

Konkurso dalyviai šiose sąlygose nurodytu laiku į konkurso dalyvių registravimo nurodytą vietą (Rokiškis, Vytauto g. 47, 210 kab.)pateikia arba registruotu paštu (adresu Rokiškis, Vytauto g. 47, LT-42100) atsiunčia užklijuotą voką, ant kurio turi būti užrašyta: konkurso dalyvio pavadinimas ir adresas, turto, kurio nuomos konkursas paskelbtas, pavadinimas, adresas ir nuoroda **„Turto nuomos konkursui. Neatplėšti iki 2024 m. rugsėjo 13 d. 10:00 val.“** bei nurodytas elektroninio pašto adresas, kuriuo bus išsiunčiamas dalyvio pažymėjimas. Kartu su voku turi būti pateikta (jeigu vokas pateikiamas į vietą): asmens dokumentas ir įgaliojimas (jeigu konkurso dalyvį konkurse atstovauja jo įgaliotas asmuo), banko išrašai, patvirtinantys, kad pradinis įnašas sumokėtas. Voke (vokuose) turi būti pateikti šie dokumentai:

* paraiška, parengta pagal šių sąlygų 1 priede pateiktą formą, kuri patalpinta Ligoninės interneto svetainėje adresu <https://www.rpl.lt/viesieji-pirkimai/>, skiltyje ,,Administracinė informacija“, ,,Viešieji pirkimai“;
* dokumentų, kuriais patvirtinama, kad konkurso dalyvio veikla atitinka viešojo turto nuomos konkurso sąlygose nustatyto pobūdžio veiklą (juridiniam asmeniui – įstatų, fiziniam asmeniui – individualios veiklos pažymėjimo, verslo liudijimo ar kt.), kopijos;
* jungtinė pažyma iš VĮ Registrų centro arba lygiaverčiai dokumentai (Valstybinės mokesčių inspekcijos prie Lietuvos Respublikos finansų ministerijos,  Valstybinio socialinio draudimo fondo valdybos prie Socialinės apsaugos ir darbo ministerijos pažymos), patvirtinantys, kad dalyvis neturi įsiskolinimų valstybės biudžetui. Pažyma arba lygiaverčiai dokumentai ir juose nurodyti duomenys turi būti ne senesni kaip 30 kalendorinių dienų iki pasiūlymo pateikimo dienos.
* nustatyta tvarka patvirtintas įgaliojimas, jeigu konkurso dalyviui konkurse atstovauja jo įgaliotas asmuo;
* banko išrašai, patvirtinantys, kad pradinis įnašas sumokėtas.

Konkurso dalyviui bus išduodamas konkurso dalyvio pažymėjimas, kuriame nurodytas registracijos eilės numeris, voko gavimo data ir laikas (minučių tikslumu), komisijos posėdžio vieta (adresas), data ir tikslus laikas.

Konkursas taip pat skelbiamas periodiniame leidinyje ,,Gimtasis Rokiškis“ ir Ligoninės interneto svetainėje adresu <https://www.rpl.lt/viesieji-pirkimai/>, skiltyje ,,Administracinė informacija“, ,,Viešieji pirkimai“.

Konkurso dalyviai dėl šių sąlygų ir kitų dokumentų pateikimo gali kreiptis el. paštu: r.adamoniene@rpl.lt